
Този документ съдържа указания за REACH, разясняващи задълженията по REACH и начина за тяхното изпълнение. Въпреки това, напомняме на ползвателите, че текстът на Регламента REACH е единственият юридически автентичен документ и информацията в настоящия документ не представлява правен съвет. Европейската Агенция по химикали не поемa никаква oтговорност относно съдържанието на този документ.

Изданието е реализирано в съответствие с политиката на Министерство на околната среда и водите за информиране и подготовка на индустрията за изпълнение изискванията на Регламента REACH и като част от дейностите на националното информационно бюро. Издава се с финансовата подкрепа на Холандското правителство и любезното съдействие на DHV в рамките на проект за двустранно сътрудничество PPA06/BG/7/2 “Прилагане на REACH в България”.
ПРЕДГОВОР

Този документ описва специфични условия произтичащи от REACH, които се отнасят до веществата произвеждани, внасяни и използвани при Научно-изследователската и развойна дейност, свързана с продукти и процеси (PPROD).Това е част от поредица ръководни документи , които се изготвят , за да са в помощ на заинтересованите страни при тяхната подготовка за изпълнение на задълженията, произтичащи от правилата на REACH. Тези документи съдържат подробни указания за целия спектър на основните процеси по REACH, а също така и някои специфични научни и/или технически методи, от които индустрията и властите имат нужда да използват в рамките на REACH.

Документите от ръководството са изготвени и дискутирани в рамките на Проектите за прилагане на REACH под ръководството на службите от Европейската Комисия и с участието на всички заинтересовани страни: държавите членки на Европейския Съюз, индустрията и неправителствените организации. Тези ръководни документи могат да бъдат получени чрез уебсайта на Европейската Агенция по Химикали (www://echa.eu/reach_en.html). Следващите ръководни документи ще бъдат публикувани на този уебсайт след като бъдат завършени или актуализирани.

1. ВЪВЕДЕНИЕ

1.1 Научно-изследователска и развойна дейноста съгласно  REACH
Научно-изследователска и развойна дейност означава всеки научен експеримент, анализ или химическо изследване, проведено в контролирани условия в обем по-малък от 1 тон годишно (Член 3(23)).
Научно-изследователска и развойна дейност, свързана с продукти и процеси (PPORD) се определя като всяка научно-изследователска и развойна дейност, насочена към продуктов развой или към понататъшно развитие на дадено вещество, самостоятелно, в препарати или изделия, което е съпроводено с използването на пилотно предприятие или производствени процеси са използвани с цел развитие на производствения процес и/или за да изпробване областите на приложение на веществото (Член 3(22)).

Всяко научно развитие на вещество, участващо например в кампания/и за измерване или подобряване на производствен процес в пилотно предприятие или в производсто в пълен диапазон, или изследване на областите на приложение на това вещество, попада под определението на Научно-изследователска и развойна дейност, свързана с продукти и процеси без значение с какъв тонаж участва.

Примери за научно-изследователска и развойна дейност, свързана с продукти и процеси дейности:

· Развитие и изпробване на нов процес за производство на вещество, като например изпробване на нов катализатор, промяна на суровини или оптимизиране контрола или производствените параметри с оглед подобряване на качеството, което включва например иновативно оборудване или значителни промени в условията за пренос на маса и топлина.

· Изпробване на нов междинен продукт за синтезиране на вещество, като например при производството на активна фармацевтична съставка.

· Разработване и изпробване на ново приложение на вещество; например възможност за използване в нов препарат.

1.2 Цели и задължения 

1.2.1. Научно-изследователска и развойна дейност

Дефиницията за научно изследователска и развойна дейност съгласно REACH гласи следното: изследване, което е проведено с помощта на вещества в количества по-малки от 1 тон на година. Съгласно REACH, всяко вещество, произведено или внесено в количество по-малко от 1 тон годишно не се нуждае от регистрация. Следователно, вещества, които са произведени, внесени или използвани за целите на научно-изследователска и развойна дейност, са освободени от задължението за регистрация (Член 3(23), 6 и 7). В допълнение, разпоредбите относно разрешаване и ограничаване на веществата няма да се прилагат спрямо научните изследвания и развойната дейност (виж Член 56(3) и Член 67(1) респективно).

Въпреки това, производител или вносител на вещество с цел научно-изследователка и развойна дейност, който пуска това вещество на пазара и все още не е подал регистрация, трябва да предостави на Агенцията информация за класифицирането и етикетирането му, ако веществото отговаря на критериите за класифициране като опасно (Член 113). Това трябва да бъде направено до 30 ноември 2010 г., а за веществта, които не са пуснати на пазара до тази дата, веднага щом това стане (Член 116).

В допълнение, доставчиците на такива вещества може да се наложи при нужда да предоставят информационен лист за безопасност или друга съответна информация на ползвателите на веществото(Член 31 и 32).

1.2.2 Научно-изследователска и развойна дейност, свързана с продукти и процеси (PPORD в количество под 1 тон годишно 

В случаите, когато научно-изследователската и развойна дейност са свързани с развитието на даден продукт или с понататъшното разработване на дадено вещество, в процеса на което се използват пилотно предприятие или производствени процеси, то те попадат в рамките на дефиницията за научно-изследователска и развойна дейност, свързана с продукти и процеси. На практика, задълженията относно научно-изследователска и развойна дейност, свързана с продукти и процеси за вещества под 1 тон годишно, както и задълженията относно научно-изследователска и развойна дейност са същите (виж раздел 1.2.1), с изключение на факта, че изискванията за разрешаване и ограничение, могат да се прилагат върху научно-изследователска и развойна дейност, свързана с продукти и процеси. 
За вещества обект на разрешаване, Приложение XIV (списък на веществата - обект на разрешаване) ще конкретизира дали изискването за разрешаване ще се прилага върху научно-изследователската и развойна дейност, свързана с продукти и процеси, също както и максималното освободено количество (Член 56(3)). По подобен начин, Приложение XVII (ограничения върху производството, пускането на пазара и използването на определени опасни вещества, препарати и изделия) ще конкретизира дали ограничението върху вещество, вписано в списъка на Приложението няма да се прилага върху научно-изследователска и развойна дейност, свързана с продукти и процеси също, както и максималното освободено количество (Чен 67 (1)).

Важно е да се отбележи, че когато провеждаме изследване с дадено вещество, трябва се провери не само дали веществото е включено в списъка на Приложение XVII (списък на веществата - предмет на ограничение), но също и да се установи дали веществото може да притежава свойства, предизвикващи сериозно безпокойство (т.е. да бъде устойчиво, биоакумулиращо и токсично), т.к. тези вещества могат в бъдеще да бъдат предмет на разрешаване. За повече указания относно веществата, пораждащи много сериозно безпокойство, молим прочетете Ръководство по идентифициране на веществата, пораждащи сериозно безпокойсктво.
1.2.3  Научно-изследователска и развойна дейност, свързана с продукти и процеси в количества от 1 тон годишно или повече 

С оглед насърчаване на иновациите, съгласно Член 9 от REACH веществата, произведени или внесени в самостоятелен вид или в препарат, също както и веществата, включени в състава на изделия или внесени в изделия за целите на научно-изследователска и развойна дейност, свързана с продукти и процеси, могат да бъдат освободени от задължителна регистрация за период от 5 години. За да бъде освободена дадена компания, то тя трябва да подаде уведомяване за научно-изследователска и развойна дейност, свързана с продукти и процеси до Агенцията. При поискване, Агенцията може да удължи периода на освобождаване с още 5 години, или 10 години за разработване на лекарствени продукти (за употреба в хуманната или ветеринарната медицина), а също така и за вещества, които не са пуснати все още на пазара .

Освобождаването от регистрация за целите на научно-изследователската и развойна дейност, свързана с продукти и процеси, се прилага при положение, че производителят, вносителят или производителят на изделия провежда научно-изследователска и развойна дейност, свързана с продукти и процеси, самостоятелно или съвместно с посочените от него клиенти. Регламентът  не налага ограничение на количествата вещество, което да бъде обработено, внесено, включено или внесено в изделия, стига самo количестватa дa са ограничени за целите на научно-изследователска и развойна дейност, свързана с продукти и процеси.
Въпреки че е освободено от регистрация, важно е да се отбележи дали с веществото се борави в допустимите контролирани условия в съответствие с изискванията на законодателството за защита на работниците и околната среда, и е достъпно единствено за ограничен брой клиенти. Агенцията може да наложи условия с оглед осигуряване съблюдаването на принципите, описани в раздел 2.3. Следователно, препоръчва се на уведомителят и посочените клиенти да съблюдават адекватно тези мерки и съответното им изпълнение. 

За вещества предмет на разрешаване, Приложение XIV (Списък на веществата - предмет на разрешаване) конкретизира дали изискването за разрешение ще се приложи върху научно-изследователска и развойна дейност, свързана с продукти и процеси, както и за максималното освободено количество (Член 56 (3)). По подобен начин Приложение XVII (oграничаване на производство, пускане на пазара и използване на определени опасни вещества, препарати и изделия) ще определи дали ограниченията върху веществото, изброени в Приложението няма да  се прилагат за научно-изследователска и развойна дейност, също както и максималното освободено количество (Член 67(1)).

Когато се провежда изследване на дадено вещество не само е важно да се провери дали това вещество е включено в Приложение XVII (списък на веществата предмет на ограничаване) или Приложение XIV (списък на веществата предмет на разрешаване), но също така и да се установи дали веществото има свойства, пораждащи сериозно безпокойство (т.е. устойчиво, биоакумулиращо и токсично) като тези вещества може в бъдеще да станат предмет на разрешаване. За повече указания относно веществата, пораждащи сериозно безпокойство, моля прочетете Ръководството за идентифициране на вещества, пораждащи сериозно безпокойство.

В следващите раздели са описани целите и задълженията на различните участници във веригата на доставка, що се отнася до научно-изследователска и развойна дейност, свързана с продукти и процеси.

1.2.3.1 Произвосрво/внос на вещество за научно-изследователска и развойна дейност, свързана с продукти и процеси 
· Даден производител или вносител на изделия се освобождава от задължението да регистрира количества вещества, произведени или внесени за целите на научно-изследователска и развойна дейност, свързана с продукти и процеси чрез подаването на уведомление за научно-изследователска и развойна дейност, свързана с продукти и процеси.

· Това уведомяване може да се отнася до самостоятелна научно-изследователската и развойната дейност, свързана с продукти и процеси на уведомителя; или до научно-изследователска и развойна дейност, свързана с продукти и процеси, извършена в сътрудничество с посочените клиенти.

· Ако дадено вещество е произведено или внесено с цел различна от научно-изследователска и развойна дейност, свързана с продукти и процеси, то количеството на веществото, посочено в уведомлението за научно-изследователска и развойна дейност, свързана с продукти и процеси не е необходимо да се взема предвид при определяне количествата, подлежащи на евентуално задължително регистриране (т.е. ако производител произведе 11 тона вещество годишно, от които 2 т/г са за научно-изследователска и развойна дейност, свързана с продукти и процеси, то изискването за регистрационно уведомление се базира на оставащите 9 тона) 

· Необходимо е да се подчертае, че всяко освобождаване на национално уведомяване за научно-изследователска и развойна дейност, свързана с продукти и процеси за вещества по Директива 67/548/ЕЕС няма повече да е валидно по REACH от 1.06.2008г. Следователно, производителите или вносителите на изделия, които желаят да продължат тяхната научно-изследователска и развойна дейност, свързана с продукти и процеси, трябва да подадат ново уведомяване до Европейската Агенция по Химикалите. С цел да се избегнат прекъсванията на тези дейности, уведомяването може да бъде направено най-късно до м. Май 2008г., защото при липса на индикации за противното, научно-изследователската и развойната дейност, свързана с продукти и процеси не могат да започнат по-рано от две седмици след уведомяването. За тази цел Агенцията ще позволи уведомяване преди 01 юни 2008г. Точната дата, когато ще е възможно разглеждането на уведомяването ще бъде посочена по-късно. Моля, забележете, че даже и ако уведомяването е направено повече от две седмици преди датата 01 юни 2008г., всякакви дейности, посочени в уведомяването могат винаги да започнат на 01 юни 2008г., когато правилата за научно-изследователска и развойна дейност, свързана с продукти и процеси съгласно Директива 67/548/ЕЕС няма вече да действат и новите правила по REACH ще са влезли в сила.

· Ако веществото е посочено в Приложение XVII, то производителят или вносителят трябва да провери дали се важи или не някакво ограничение за научно-изследователска и развойна дейност, свързана с продукти и процеси. Приложение XVII ще уточни дали този случай е такъв и ако е, ще уточни също и максималното освободено от регистрация количество за цели на научно-изследователската и развойна дейност, свързана с продукти и процеси. (Член 67 (1)).
· Ако веществото е посочено в Приложение XIV, производителят или вносителят трябва да проверят дали се нуждае от кандидатстване за разрешаване за научно-изследователска и развойна дейност, свързана с продукти и процеси, или не. Приложение XIV ще уточни дали случаят е такъв и ако е, ще посочи и максималното освободено от изисквания за разрешаване количество за нуждите на научно-изследователска и развойна дейност, свързана с продукти и процеси (Член 56(3)).

· Агенцията може да изиска производителят или вносителят на дадено вещество, който е подал уведомяване за научно-изследователска и развойна дейност, свързана с продукти и процеси, да осигури допълнителна информация, за да определи условията в съответствие с Член 9(4).

· Даденият производител или вносител трябва да се придържа към всички правила, наложени от Агенцията, така както са описани в раздел 2.2 на това ръководство.

· Производителят или вносителят трябва да предостави на своя клиент/и 

информационен лист за безопасност (ИЛБ) за веществата, отговарящи на критериите за класификация като опасни, т.е. устойчиви, биоакукмулиращи и токсични или много устойчиви и много биоакумулиращи, както и за вещесвата, включени в списъка с вещества за кандидатстване, които могат да бъдат предмет на разрешаване (Член 31). Ако информационния лист за безопасност не се изисква, доставчикът все пак трябва да осигури на клиента/ите си следната информация;

· Регистрационния номер на веществото, ако е на разположение

· Всякакво евентуално разрешаване - дадено или отказано в неговата верига на доставка

· Всяко наложено ограничение

· Всяка информация, която е на разположение и се отнася до веществото и, която е необходима, за да се даде  възможност подходящите мерки за управление на риска да бъдат определени и приложени.

1.2.3.2. Употреба на вещества по веригата за научно-изследователска и развойна дейност, свързана с продукти и процеси
Произтичащите от REACH задължения на потребителя по веригата, използващ дадено вещество за целите на научно-изследователска и развойна дейност, свързана с продукти и процеси, могат да се променят в зависимост от това дали научно-изследователската и развойна дейност, свързана с продукти и процеси е обхваната или не в уведомяването, направено от производителя или вносителя на веществото:

· Потребителят на веществото по веригата, който е посочен като един от изброените клиенти, с когото производителят или вносителят си сътрудничи при подаването на уведомяване за научно-изследователска и развойна дейност, свързана с продукти и процеси, подадено от производителя или вносителя, трябва да използва веществото за целта на научно-изследователска и развойна дейност, свързана с продукти и процеси и във всякакви условия в съответствие с Член 9(4) и предадени му от неговия доставчик, така както са описани в раздел 2.2. Ако потребителят по веригата спре използването на веществото за целта на научно-изследователска и развойна дейност, свързана с продукти и процеси и по този начин спре сътрудничеството си с доставчика, то той трябва да информира своя доствчик как ще бъде променен тонажа, покрит от уведомяването за научно-изследователска и развойна дейност, свързана с продукти и процеси, а също така може да е необходимо доставчикът да регистрира веществото или да поднови своето регистрационно досие за това вещество.
· От друга страна, ако потребителят по веригата възнамерява да използва веществото за научно-изследователска и развойна дейност, свързана с продукти и процеси без да бъде посочен в списъка на подбраните клиенти в уведомяването за научно-изследователска и развойна дейност, свързана с продукти и процеси, то той  има същите задължения, както всеки друг потребител по веригата, както това е описано в Ръководството за Позватели по Веригата със следното изключение. Нормално е даден потребител по веригата да трябва сам да изготви Доклад за Безопасността на Химическото Вещество, когато веществото се използва извън условията, посочени в даденият му сценарий за експозиция вписан в Информационния лист за безопасност или използван по начин - обратен на препоръчаният му от неговия доставчик. Впрочем, само ако рисковете за човешкото здраве и околната среда са адекватно контолирани, потребителят по веригата е освободен от изготвянето на Доклад за безопаснотта на химическото вещество за употреба в научно-изследователска и развойна дейност, свързана с продукти и процеси (Член 37(4)(f)).
Иначе казано, потребителят по веригата на дадено вещество за целта на научно-изследователска и развойна дейност, свързана с продукти и процеси има същите задължения по REACH както за всяко стандартно вещество. Следователно, принципните правила за информиране надолу по веригата на доставка се прилагат. Разпоредбите за разрешаване и ограничения се прилагат, ако Приложения XIV и XVII респективно определят това. Подробна информация за тези задължения е описана в Ръководството за потребителя по веригата.

2. Уведомяване за научно-изследователска и развойна дейност, свързана с продукти и процеси
2.1. Съображения преди изготвянето на уведомяване за научно-изследователска и развойна дейност, свързана с продукти и процеси
Преди евентуалното подаване на уведомяване за научно-изследователска и развойна дейност, свързана с продукти и процеси за дадено вещество към Агенцията, потенциалният уведомител е необходимо да представи дали провежданaта самостоятелно или в сътрудничество с посочените клиенти дейност е в обсега на дефиницията за научно-изследователска и развойна дейност, свързана с продукти и процеси.

В допълнение, важно е да се установи, на база на опасните свойства на даденото вещество и на условията на произвоство и употреба, дали с веществото се манипулира ефективно в правилно котролирани условия за защита на човешкото здрве и околната среда. Особено полезно е да се имат предвид следните съображения:

1. Правилно ли се манипулира с веществото с оглед целите на научно-изследователска и развойна дейност, свързана с продукти и процеси?

· Какви са крайните цели на изследователската програма?
· Какъв е обхвата на програмата: кой ще бъде под въздействието на веществото (работници, посочените клиенти)?

2. Какви са условията на производство, употреба и разположението на веществото?

· Какъв е процесът (включително размера на партидата, определянето на всички възможни загуби (например отделяне на отпадни води, измивания на реактор и остатъчен материал останал в контейнери))?
· Информация с оглед на всяка обработка на отпадъци и практики за изхвърляне на отпадъци за всички потенциални отпадъчни потоци.
· Ръководство за мерките за управление на риска, както и описание за употреба са на разположение в Ръководство за Доклад за безопасността на химическо вещество.
3. Каква е научно-изследователската програма?

· Описание на програмата, в това число времевата рамка и използваните количества.
Трябва да се напомни, че Агенцията може да наложи някои условия както е описани в раздел 2.3 и че, ако има такива, те трябва да бъдат взети предвид. Гореизказаните съображения трябва да облекчат подателя на уведомяването за научно-изследователска и развойна дейност, свързана с продукти и процеси и посочените от него клиенти в спазването на повечето от условията, които Агенцията може да наложи.

2.2  Уведомително досие за научно-изследователска и развойна дейност, свързана с продукти и процеси
2.2.1  Информационни изисквания

В съответсвие с Член 9(2), производителят или вносителят на изделия трябва да уведоми Агенията за неговите намерения да провежда научно-изследователска и развойна дейност, свързана с продукти и процеси самостоятелно или в сътрудничество с посочени от него клиенти върху дадено вещество. За тази цел, уведомителят трябва да подаде електронно уведмяване, в което да предостави на Агенцията следната информация:

а) Идентичност на производителя или вносителя или производителя на изделия както е определено  в раздел 1 на Приложение VI: информацията, която трябва да бъде подадена е подробно представена в Ръководството за регистрация.

б) Идентичността на веществото, такава каквато е определена в раздел 2 на Приложение VI: информацията, която трябва да бъде подадена е подробно представена в Ръководството за регистрация

Уведомителят трябва да осигури, че възможните промени в състава на веществото (това може да се предвиди при научните експерименти) са взети предвид в информацията, която да бъде докладвана в съответствие с раздел 2 от Приложение VI.

в)  класификацията на веществото така както е определена в раздел 4 на Приложение VI , ако някой: информацията, която трябва да бъде подадена е детайлизирана в Ръководството за регистрация.

г)  определеното количество кaкто е посочено в раздел 3.1 на Приложение V: информацията, която трябва да се подаде в уведомяването да съдържа определеното количество вещество, с което ще се мнипулира или ще бъде внесено за целите на научно-изследователска и развойна дейност, свързана с продукти и 
процеси за календарна година.

д)  списъкът с посочените клиенти, с които научно-изследователската и развойна дейност, свързана с продукти и процеси се провежда в сътрудничество, включително техните имена и адреси.

2.2.2. Подготовка на досие за научно-изследователска и развойна дейност, свързана с продукти и процеси, електронно подаване и фактуриране

На практика, уведомителното досие за научно-изследователска и развойна дейност, свързана с продукти и процеси може да бъде подадено онлайн чрез уебсайта на Агенцията (REACH IT) или чрез IUCLID 5. Уведомлението, подготвено чрез REACH IT позволява само уведомителят да подаде информацията, изисквана в Член 9(2). Уведомяването, подадено чрез IUCLID 5, позволява повече гъвкавост и възможност за прикачване на допълнителна информация към досието, в случай, че уведомителят пожелае.

Щом уведомяването бъде подадено в Агенцията, Агенцията ще издаде входящ номер и фактура за уведомяването. Уведомителят трябва да извърши плащане за уведомяването само след получаването на фактурата, тъй като фактурата съдържа съответен номер, който да се посочи при това плащане.

2.2.2 1  Използване на REACH информационни технологии
Ще бъде попълнено по-късно.

2.2.2.2  Използванне на IUCLID 5

Уведомително досие за научно-изследователска и развойна дейност, свързана с продукти и процеси може да бъде доизработено с IUCLID 5 софтуер (Международна Унифицирана Химическа Информационна База Данни), за който има на разположение специално ръководство (виж Ръководство за IUCLID ), от уебсайта на IUCLID (http://iuclid.eu) може да си заредите безплатно от всички заинтересовани страни, ако се използва за некомерсиални цели. Подготовката и подаването на уведомителното досие чрез използване на IUCLID 5 са описани по-долу.

След като е уточнен профила на юридическото лице в IUCLID, уведомителят трябва да създаде база данни, където информацията за веществото може да бъде записана. Възможно е да се подбере подходяща REACH бланка (REACH научно-изследователска и развойна дейност, свързана с продукти и процеси), в която са подчертани раздели, които трябва да се попълват, за да бъдат изпълннени минималните изискванията за уведомяване за научно-изследователска и развойна дейност, свързана с продукти и процеси; като например: идентифицирането на веществото, неговата класификация, предвидено количество и списъка на посочените клиенти. Впрочем възможно е да уведомителят да запише в уведомителното досие за научно-изследователска и развойна дейност, свързана с продукти и процеси всяка допълнителна информация за веществото. За по-голяма яснота, връзките между изискваната информация както е посочено в Член 9(2), Приложение VI (съдържащо ръководството за попълване на информационните изисквания) и IUCLID 5 са обобщени в таблица 1.

1.8 Рецепиенти


Табица 1 : Връзки между Член 9(2), Приложение VI и IUCLID 

Самоличност на уведомителя

Информацията относно идентифициране на уведомителя, както е определено в Член 9 (2)(а) и Приложение VI (раздел1) трябва да се отчита в IUCLID  5 раздел Юридическа идентичност. Всички полета и цялата информация, определена в раздел 1 на Приложение VI трябва да бъде записана в IUCLID  5, за да бъде завършено уведомяването. Впрочем, отбележете, че информацията в раздел 1.2 и 1.3 от Приложение VI не са във връзка с целите на уведомяването за научно-изследователска и развойна дейност, свързана с продукти и процеси, т.к. идеята за съвместно подаване и посочването на трета страна съгласно Член 4, за които се споменава в тези раздели, важат само за регистрацията.

Идентичност на веществото

Уведомителят е необходимо да подаде в раздел 1 (в частите 1.1, 1.2, 1.4) на IUCLID  5 Информационна мрежа на веществото цялата информация, свързана с идентифицирането на веществото, както е описано в Член 9(2)(б) и раздел 2 от Приложение VI.
Дадено вещество се иденитфицира чрез неговата химическа идентичност, молекулна и структурна формула, химическия състав и съдържение, както и с всяка съставна част на веществото. Изискваната информация, посочена в раздел 2 от Приложение VI, трябва да се документира веднага щом стане възможно включването на информация за веществото, състав, степен на чистота, характер на примесите и информация за методите на анализ. На уведомителя се препоръчва да се консултира с Ръководството за идентифициране на вещества с цел да изясни иденитчността и името на неговото вещество в уведомителното досие. 

Класификация и етикетиране

Уведомителят трябва да уточни в раздел 2 от IUCLID  5 на веществото класификацията и етикетирането на неговото вещество по отношение на физико-химичните му свойства, човешкото здраве и околната среда, ако е възможно. Информацията за класификацията и етикетирането трябва да бъде документирана в раздел 2 на IUCLID  5. Забележете също, че когато веществото не е класифицирано, то трябва да бъде уточнено, в частност, трябва да бъде заявено дали неизясняването се дължи на липсата на информация. Понататъшната информация по документацията за изясняването и етикетирането в IUCLID  е предоставена в Ръководство за регистрация, раздел 8.2.2.4.

Посочено количество
Уведомителят трябва да докладва в уведомяването за количеството вещество, определено за производство, внос или използвано за целите на научно-изследователска и развойна дейност, свързана с продукти и процеси за календарна година. Това определяне трябва да се документира в раздел 1.9 на IUCLID  5 базата данни за веществото, като може да се упомене точния или приблизителен тонаж, или тонажен диапазон.

Посочени клиенти

Освен ако не предприема изключително самостоятелно научно-изследователска и развойна дейност, свързана с продукти и процеси, уведомителят трябва да определи в IUCLID  всеки пряк или косвен ползвател на веществото, с чието сътрудничество в контекста на научно-изследователската и развойна дейност, свързана с продукти и процеси трябва да бъде оценяван. Информацията трябва да бъде докладвана в раздел1.8 на IUCLID  5 и трябва да включва минимум имената и адресите на клиента/ите.

Допълнителна информация

В допълнение, уведомителят също има възможност да включи в уведомителното си досие всяка понататъшна информация, която той сметне за подходяща за досието му за научно-изследователска и развойна дейност, свързана с продукти и процеси, като например програмата за научно-изследователска и развойна дейност, която той трябва да следва. Тази документация трябва да се прикачи към раздел 1.9 на IUCLID базата данни за веществото.

2.2.3  Проверка на завършеността

Агенцията ще предприеме проверка на завършеността на уведомяването в рамките на 2 седмици от подаването на иформацията (Член 9(3) и Член (5)). Проверката на завършеността удостоверява дали всички елементи на изискваната информация са подадени вече и дали е получено заплащането на таксата.

Ако уведомителното досие е непълно и/или липсва заплащането на таксата, Агенцията ще информира подателя на регистрацията преди да изтече двуседмичния срок, като ще посочи каква понататъшна информация се изисква с оглед тя да бъде попълнена и ще постави разумен краен срок за това (Член 20 (2) и Член 9 (3)).
Уведомителят трябва да попълни своето уведомяване съответния начин. Ако информацията, подадена в Агенцията в рамките на поставения срок все още е непълна, то Агенцията ще отхвърли уведомяването. Това също се прилага в случай, че плащането на таксата не е получено в Агенцията.

След като уведомяването вече е приключило, Агенцията ще даде входящ номер на уведомяването и дата, която ще бъде датата на квитанцията на пълното уведомително досие, подадено в Агенцията. Номерът на уведомяването и датата му ще бъдат съобщени незабавно на подателя. Тази информация ще бъде отправена към компетентните органи на Държавата/ите-членка/и, в която има научно-изследователска дейност и процес, ориентирани към производство, внос, продукция или продукт.

Производството или вносът на вещество могат да стартират при липса на индикации за противното в срок най-рано от две седмици след уведомителната дата.

2.2.4. Такси

Таксите за обявяване на вещество в съответствие с Член 9(2) ще бъдат уточнени в Регламент на Комисията най-късно 1 година след влизането в сила на Регламента REACH.

2.2.5. Актуализиране на уведомяването за научно-изследователска и развойна дейност, свързана с продукти и процеси
Уведомителят за вещество, произведено или внесено за целите на научно-изследователска и развойна дейност, свързана с продукти и процеси е отговорен сам да актуализира уведомяването по негова инициатива, когато настъпи някаква промяна в информацията, подадена в съответствие с Член 9(2) и посочена в раздел 2.2.1. Всяка промяна в иденичността на уведомителя за научно-изследователска и развойна дейност, свързана с продукти и процеси, на диапазона на тонажа, посочен в уведомяването за научно-изследователска и развойна дейност, свързана с продукти и процеси, класификацията и етикетирането или списъка на клиентите се счита за уместна.

Актуализацията трябва да се подаде в Агенцията. След подаването на актуализираната информация, уведомителят може да продължи производството или вноса на веществото, ако няма индикации за противното от страна на Агенцията в съответствие с Член 9(4), в периода на освобождаване.

Актуализираното уведомяване за научно-изследователска и развойна дейност, свързана с продукти и процеси няма да окаже влияние за периода, за който е валидно освобождаването от регистрация.

2.2.5.1 Използване на REACH информационни технологии
Този раздел ще бъде попълнен по-късно.

2.2.5.2. Използване на IUCLID 5

Уведомителят може да поднови своето уведомяване за научно-изследователска и развойна дейност, свързана с продукти и процеси чрез подаване на ново уведомително досие за научно-изследователска и развойна дейност, свързана с продукти и процеси, където препратката към последния номер на подаване на уведомяване за научно-изследователска и развойна дейност, свързана с продукти и процеси е уточнена от програма за създаване на досие. 
2.3. Условия наложени от Агенцията

Както е уточнено в Член 9 (4), Агенцията може да реши да наложи условия върху научно-изследователска и развойна дейност, свързана с продукти и процеси по всяко време в продължение на периода на освобождаване с цел да се осигури изпълнението на следните условия:

· С веществото ще манипулират само персонал на ограничен брой посочени клиенти

· С веществото ще се манипулира в добре контролирани условия в съответствие с изискванията на законодателството за защита на работниците и околната среда, включено в Директивите свързани с Член 2(4)

· Веществото няма да бъде достъпно за масовия потребител по никое време, нито в самостоятелна форма, нито в препарат или изделие:

· Остатъчните количества от веществото ще бъдат събрани отново за да са на разположение след изтичане на периода на освобождаване.

Следователно, Агенцията може да изиска уведомителят да осигури допълнителна информация, необходима за който и да е документ така че условията да са изпълнени, или да определи нуждата от налагането на евентуални условия. Изисваната информация може да е свързана с програма за научно-изследователска и развойна дейност, свързана с продукти и процеси, общото количество вещество, което се очаква да бъде произведено или внесено в 5 годишния период, присъщите свойства на веществото, и т.н. Агенцията може да използва тази информация, за да вземе решение. Проекто-решението ще бъде веднага подадено за обсъждане на Компетентните Органи във всяка Страна-членка, в която се извършва научно-изследователска дейност и процес ориентирани към производство, внос или продукт. Агенцията ще има предвид при вземането на решение получените от Страните-членки коментари. Решението ще бъде съобщено незабавно на производителя или вносителя на веществото, който трябва да съблюдава всички наложени от Агенцията условия и да информира всички клиенти, влючени в научно-изследователската и развойна дейност, свързана с продукти и процеси.

2.4 Производство / внос на вещество

Уведомителят може да стартира производство, внос или производство на дадено изделие с цел научно-изследователска и развойна дейност, свързана с продукти и процеси две седмици след датата на уведомяване, съобщена от Агенцията при получаването на уведомителното досие, в отсъствие на индикации за противното (виж Член 9(5)). Такава индикация може да бъде на основа на проверка за завършеност от страна Агенцията, например в случаи, когато липсва някаква изисквана информация или плащане на такса. В такъв смисъл, може да бъде изисквана допълнителна информация, за да се направи оценка на необходимостта от налагане на условия.

Освобождаването от регистрация на веществото съгласно научно-изследователска и развойна дейност, свързана с продукти и процеси важи за период от 5 години, като за начало се смята датата на уведомяването, съобщена от Агенцията.

2.5  Удължаване на освобождаването от задължението за регистрация

Съгласно Член 9(7), уведомителят за научно-изследователската и развойна дейност, свързана с продукти и процеси има възможността да поиска удължаване на 5 годишния срок на освобождаване с още 5 години или за още максимум 10 години в случай, че веществата бъдат използвани изключително за разработка на лекарствени средства за хуманната или ветеринарна медицина, или за вещества, които още не са пуснати на пазара.

Молбата за удължаване е необходимо да бъде обоснована посредством научно-изследователската и развойна програма. За тази цел препоръчително  да документирате  научно-изследователската и развойна програма (включително обективните срокове и произведените или използвани количества). За да се обоснове молбата за удължаване могат да се вземат предвид следните съображения:

· Какви са подобренията и достиженията, постигнати през първите 5 години на освобождаването?

· Защо научно-изследователската и развойна програма не е била завършена в предишния пет годишен период на освобождаване?

· Какви са резултатите, които се очакват в изискания периода на удължаване?

Молбата трябва да бъде подадена чрез уебсайта на Агенцията или чрез IUCLID 5 досието.

Агенцията ще вземе решение след разглеждане на молбата и ще го предостави незабавно за обсъждане от Компетентните Органи във всяка от Страните-членки, в която се извършва научно-изследователска и развойна програма, насочена към  обработка, внос или производство. Агенцията ще има предвид коментарите, получени от всяка Страна-членка при вземането на окончателно решение по молбата (виж Член 9(8)).

Периодът на удължаване, който започва след последния ден на първоначалния 5 годишен период на освобождаване, уведомителят следователно трябва да подаде  своята молба за удължаване на освобождаването от задължителна регистрация толкова време предварително, че Агенцията да има време да успее да разгледа молбата и да вземе решение, да се консултира със съответните Страни-членкии, евентуално да преразгледа решението. Точен краен срок ще бъде своевременно посочен.

2.6  Конфиденциалност

Както е подчертано в Член 9(9), Агенцията и компетентните органи в съответните Страни-членки винаги ще спазват конфиденциалност на всякакъв вид информация, подадена от производител, вносител, или потребител по веригата на дадено вещество с цел научно-изследователската и развойна дейност, свързана с продукти и процеси. Следователно, такава информация няма да бъде публикувана в Интернет и молбите за достъп до нея няма да бъдат удовлетворявани.

